Menekülõ mosómedvét tépett szét egy kutya a fõvárosban
Kutya marcangolt szét egy mosómedvét Budapesten, szombaton délután. Az állat biztosan fogságból szökött meg, mert Magyarországon vadon nem él, itthon nem honos.
Gerbacsich Ottó, a REX Kutyaotthon Alapítvány állatmentõse a Független Hírügynökségnek elmondta, hogy a III. kerületi Testvérhegyi úti családi házhoz a tulajdonos riasztotta, mondván a diófa tetejérõl egy kis állat nem tud lemászni. A szakember a tûzoltók segítségét kérte, õk egy emelõkosaras autóval érkeztek a helyszínre.
Az állatmentõ egy hurokkal akarta elfogni a mosómedvét, de az megijedt a hatalmas tûzoltó hangjától, és váratlanul lemászott a fáról. A szomszéd kertbe menekült, ott azonban elkapta és megölte egy kutya. A segítség a szomszédba már nem tudott bejutni, ugyanis senki nem volt otthon.
Gerbacsich Ottó hozzátette, hogy már korábban is mentett meg mosómedvéket, melyek elszöktek a gazdáiktól. Ezek az állatok Magyarországon nem honosak, tartásukhoz pedig engedélyt kell kérni. A szerencsétlenül járt állat egy fiatal, mozgékony, egészséges példány volt.